tartuNLP/wikipedia-smugri-20251201 huggingface dataset:
Daskaleió (Argolis)

Daskaleió (, myös "Daskalió", Δασκαλιό, "Daskália", Δασκάλια) on pieni Kreikan saari, joka kuuluu Argo-Saronisiin saariin ja sijaitsee Argoliinlahdessa Tolón kylän edustalla etelään Rómvin saaresta. Saaren pinta-ala on noin 0,05 neliökilometriä ja se on asumaton. Hallinnollisesti Daskaleió kuuluu Náfplion kuntaan, Argoliin alueyksikköön ja Peloponnesoksen alueeseen.
Saaren nimi viittaa ”opettajaan” ja sitä on selitetty sillä, että saarella olisi toiminut osmanivallan aikana salainen koulu. Toisaalta nimen on selitetty muuntuneen saaren sataman venetsialaisvallan aikaisesta nimestä "Scogio di Tolon". Saarella on pieni Neitsyt Marialle ”Elävöittävälle lähteelle” ("Zoodóchos Pigí") omistettu kirkko sekä jäänteitä venetsialaisvallan aikaisesta linnoituksesta.
Disáki

Disáki () on pieni Kreikan saari, joka kuuluu Argo-Saronisiin saariin ja sijaitsee Myrtóonmeressä Hydran saaren lounaispuolella. Saaren pinta-ala on noin 0,009 neliökilometriä ja se on asumaton. Hallinnollisesti Disáki kuuluu Hydran kuntaan, Saarten alueyksikköön ja Attikan alueeseen. Disákin pohjoispuolella sijaitsee pieni Tagárin saari.
Drápi

Drápi (; ) eli Drápari (Δράπαρι) eli Dráperi (Δράπερι) on pieni Kreikan saari, joka kuuluu Argo-Saronisiin saariin ja sijaitsee Myrtóonmeressä Hydran saaren lounaispuolella. Saaren pinta-ala on noin 0,016 neliökilometriä ja se on asumaton. Hallinnollisesti Drápi kuuluu Hydran kuntaan, Saarten alueyksikköön ja Attikan alueeseen. Drápin lähellä sijaitsevat pienet saaret Astéri ja Strongyló.
Kartéli

Kartéli () on pieni Kreikan saari, joka kuuluu Argo-Saronisiin saariin ja sijaitsee Myrtóonmeressä Hydran saaren lounaispuolella. Saaren pinta-ala on noin 0,03 neliökilometriä ja se on asumaton. Hallinnollisesti Kartéli kuuluu Hydran kuntaan, Saarten alueyksikköön ja Attikan alueeseen.
Korákia

Korákia () eli Korakonísia (Κορακονήσια) on kahden pienen Kreikan saaren ryhmä, joka kuuluu Argo-Saronisiin saariin ja sijaitsee Argoliinlahdessa Argoliin niemimaan rannikon edustalla. Saaret ovat asumattomia. Hallinnollisesti Korákian saaret kuuluvat Ermionídan kuntaan, Argoliin alueyksikköön ja Peloponnesoksen alueeseen.
Saaret.
Saariryhmän saaret ovat:
Korakonísia

Korakonísia (, ”Korppisaaret”) voi viitata seuraaviin saariryhmiin Kreikassa:
Koronísi

Koronísi (, myös Κορoνήσι) on pieni Kreikan saari, joka kuuluu Argo-Saronisiin saariin ja sijaitsee Argoliinlahdessa Tolón kylän edustalla pohjoiseen Rómvin saaresta. Saaren pinta-ala on noin 0,012 neliökilometriä ja se on asumaton. Hallinnollisesti Koronísi kuuluu Náfplion kuntaan, Argoliin alueyksikköön ja Peloponnesoksen alueeseen. Saarella on pieni pyhille apostoleille ("Ágioi Apóstoloi") omistettu kirkko, joka on maisemiensa vuoksi suosittu hääkirkko.
Pontikós (Hydra)

Pontikós (, ”Hiiri”) eli Pontikonísi (Ποντικονήσι, ”Hiirisaari”) on pieni Kreikan saari, joka kuuluu Argo-Saronisiin saariin ja sijaitsee Myrtóonmeressä Hydran saaren länsipään edustalla sen ja Dokóksen saaren välissä. Saaren pinta-ala on noin 0,025 neliökilometriä ja se on asumaton. Hallinnollisesti Pontikós kuuluu Hydran kuntaan, Saarten alueyksikköön ja Attikan alueeseen. Pontikóksen itäpuolella sijaitsee Petásin saari.
Strongyló (Hydra)

Strongyló (; ) on pieni Kreikan saari, joka kuuluu Argo-Saronisiin saariin ja sijaitsee Myrtóonmeressä Hydran saaren lounaispuolella. Saaren pinta-ala on noin 0,019 neliökilometriä ja se on asumaton. Hallinnollisesti Strongyló kuuluu Hydran kuntaan, Saarten alueyksikköön ja Attikan alueeseen. Strongylón lähellä sijaitsevat pienet saaret Astéri ja Drápi.
Tagári

Tagári () on pieni Kreikan saari, joka kuuluu Argo-Saronisiin saariin ja sijaitsee Myrtóonmeressä Hydran saaren lounaispuolella. Saaren pinta-ala on noin 0,008 neliökilometriä ja se on asumaton. Hallinnollisesti Tagári kuuluu Hydran kuntaan, Saarten alueyksikköön ja Attikan alueeseen. Tagárin eteläpuolella sijaitsee pieni Disákin saari.
Véniza

Véniza () eli Véntza (Βέντζα) eli Véntzos (Βέντζος) on pieni Kreikan saari, joka kuuluu Argo-Saronisiin saariin ja sijaitsee Myrtóonmeressä Hydran saaren lounaispuolella. Saaren pinta-ala on noin 0,04 neliökilometriä ja se on asumaton. Hallinnollisesti Véniza kuuluu Hydran kuntaan, Saarten alueyksikköön ja Attikan alueeseen. Vénizan pohjoispuolella sijaitsee Platonísin saari ja lounaispuolella saaret Tagári ja Disáki.
Oleksandrivsk

Oleksandrivsk (; ), vuoteen 1961 asti Oleksandrivnan kylä (), on kaupunki Luhanskin alueella Itä-Ukrainassa, Donetsin vesistöön kuuluvan Luhanjoen pohjoispuolella, vain 9 kilometriä aluekeskus Luhanskista länteen.
Tammikuun keskilämpötila on -7,0°C, heinäkuun +20,5°C. Keskimääräinen vuotuinen sademäärä 536 millimetriä.
Ukrainan tilastokeskus arvioi Oleksandrivskin väkiluvuksi 6 401 asukasta (2022 alussa). Väestönlaskennan 2001 aikaan asukkaita oli 6 935 (toisen lähteen mukaan arviolta 7 045 as.), joista etnisesti ukrainalaisia oli 63,52 prosenttia, venäläisiä 33,54 %, valkovenäläisiä 0,45 % ja armenialaisia 1,76 %. Vuoden 1989 väestönlaskennassa kirjattiin 7 725 asukasta. 
Paikkakunnana perustamisajankohtana pidetään 1770-lukua. Paikkakunnan vaakunaan on kirjattu vuosi 1772. Kaupunkityyppiseksi taajamaksi se nimitettiin 1959. Kaupungin aseman se sai 1961.
Kaupunki on vuosien 2014-2015 Itä-Ukrainan sodan miehitysalueen laajenemisesta lähtien ollut Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksen ulkopuolella olevaa aluetta. 
Ukrainan vuonna 2020 laatiman aluejaon mukaan kaupunki sijaitsee ainakin periaatteessa Luhanskin piirissä. Aiemmin sitä hallinnoitiin osana Kyputšen (Artemivskin) kaupunkipiiriä.
Eurooppatie E97

Eurooppatie E97 on 1 360 kilometriä pitkä eurooppatie. Tien lähtee lännessä on Ukrainasta ja sen päätepiste on Turkissa. Tie alkaa eteläisen Ukrainan H’ersonistä ja kulkee Venäjän ja Georgian kautta Turkin koillisosassa sijaitsevaan Aşkaleseen.
Reitti.
H’erson - Džankoi - Novorossijsk - Sotši - Suhumi – Poti - (missing link) - Trabzon - Gümüşhane - Aşkale.
Keskeiset sillat Venäjän Krimin miehityksen (2014-) ja hyökkäyssodan (2022-) aikana.
Venäjä on kansainvälisen oikeuden vastaisesti korvannut Kertšinsalmen lauttayhteyden laittomalla Kertšinsalmen sillalla, jolla Venäjä huoltaa vuonna 2014 miehittämäänsä Krimin autonomista tasavaltaa ja sieltä käsin myös hyökkäyssotansa (2022–) sotilasjoukkoja muilla miehitysalueilla. Tätä Euroopan pisintä siltaa useat maat pitävät laittomana rakenteena. 
Lisäksi Venäjän asevoimat on räjäyttänyt marraskuussa 2022 H’ersonin läheisen, Dneprin ylittävän Antonivkan maantiesillan, osana hyökkäyssotansa erästä perääntymisvaihetta. Näin Venäjä tuhosi keskeisen osan euroopatien E97 perusrakenteita. Jo tätä aiemmin Ukrainan asevoimat oli puolestaan pyrkinyt vaurioittamaan samaa siltaa rajoitetuilla täsmäiskuilla estääkseen Dneprin oikealla puolella toimineiden, hyökkäyssotaa käyvien venäläisjoukkojen huoltokuljetukset.
Alex Peroni

Alexander ”Alex” Peroni (s. 27. marraskuuta 1999 Hobart, Tasmania) on australialainen moottoriurheilija.
Ura.
Peroni aloitti uransa Kartingista, kunnes siirtyi Italian Formula 4 -sarjaan vuonna 2015. Sieltä hän saavutti kaksi palkintosijaa ja sijoittui sarjapisteissä 14:nneksi.
Vuonna 2016 Peroni siirtyi Formula Renault -luokkiin ajaen V de V Challenge Monoplace -sarjaa voittaen sarjan mestaruuden. Vuonna 2017 Peroni ajoi Formula Renault Eurocup -sarjassa. Hän saavutti yhden paalupaikan ja yhden voiton keräten 72 pistettä sijoittuen kymmenenneksi sarjapisteissä. Samana vuonna hän ajoi Formula Renault NEC -sarjaa. Vuonna 2018 Peroni jatkoi Eurocup-sarjassa ja keräsi yhden voiton, yhden paalupaikan ja kaksi palkintokorokesijaa ollen sarjan yhdeksäs.
Vuonna 2019 Peroni kilpaili FIA Formula 3 Championship -sarjassa Campos Racing -tallissa. Hän saavutti kauden aikana viisi pistettä ja sijoittui 20:nneksi. Vuonna 2020 Peroni ajoi toisen kauden F3-sarjassa jatkaen Campos-tallissa. Hän saavutti kolme palkintosijoitusta keräten 64 pistettä sijoittuen sarjan kymmenenneksi.
Peroni siirtyi Indy Lights -sarjaan vuonna 2021. Hän saavutti yhden palkintosijoituksen ja oli sarjan kymmenes. Vuonna 2022 Peroni ajoi European Le Mans Series- ja EuroFormula Open -sarjoissa. Vuonna 2023 Peroni siirtyi GT-autoihin ja on ajanut GT World Challenge Europe Endurance Cup -sarjassa.
Robert Ahmetzjanov

Robert Valejevitš Ahmetzjanov (, ; 1. huhtikuuta 1935 Rybno-Slobodskin alue, Tataarien ASNT – 13. toukokuuta 2008 Kazan, Tatarstan) oli tataaritaustainen neuvostoliittolainen ja venäläinen runoilija, Tatarstanin tasavallan kunnioitettu taiteilija. Hänelle myönnettiin myös Gabdulla Tukai -palkinto. Ahmetzjanov "antoi suuren panoksen tataarinkielisen elegian kehittämiseen".
Kari Salminen (kauppaneuvos)

Eino Kari Antero Salminen (6. joulukuuta 1943 Jyväskylä – 8. toukokuuta 2024 Tampere) oli suomalainen yritysjohtaja ja osuustoimintaliikkeen vaikuttaja, joka sai kauppaneuvoksen arvonimen.
Kari Salminen syntyi Erkki ja Katri Salmisen perheeseen ja avioitui 1967 Terttu Toivosen kanssa. Hän tuli ylioppilaaksi Tampereen lyseosta 1964 ja valmistui ekonomiksi Tampereen yliopistosta 1970. Salminen suoritti useita liikkeenjohdon kursseja ja opintokokonaisuuksia. Hän oli Talous-Osuuskaupan liikkeenjohdon assistentti Varkaudessa 1968–1969, SOK:n luottotarkastaja Kokkolassa 1969–1971 ja Tampereella 1971–1974, Kauppakunta Pohjois-Hämeen toimitusjohtaja Mäntässä 1974–1978, Kauppakunta Kalannin, sittemmin Osuuskauppa Vakkaseutu, toimitusjohtaja Uudessakaupungissa 1978–1981 ja Osuuskauppa Maakunnan toimitusjohtaja Kajaanissa 1981–1985. 
Osuuskauppa Arinan pitkäaikainen toimitusjohtaja Oulussa Salminen oli 1985–2001. Hän työskenteli myös Merikello Oy:n, Fikkari Oy:n, Arinan Salet Oy:n ja Jukartu Oy:n toimitusjohtajana ja hallitusten puheenjohtajana. Salmisella oli työuransa aikana lisäksi useita kaupan alan, osuustoiminnallisia ja muita luottamus- ja asiantuntijatehtäviä. Kauppaneuvoksen arvonimen hän sai 1995. Salminen yhdistettiin 1990-luvun lopussa kansanedustajaehdokas Ulla Karvon vaalirahoituksesta nousseeseen julkiseen keskusteluun.
Kellerwald-Ederseen kansallispuisto

Kellerwald-Ederseen kansallispuisto on kansallispuisto Saksassa Hessenin osavaltiossa. Se perustettiin vuonna 2004 ja on pinta-alaltaan 76,88 neliökilometriä. Puisto sijaitsee Kellerwaldin matalan vuorijonon pohjoisosassa Edersee-järven eteläpuolella.
Kansallispuiston alueella on vanhaa pyökkimetsää, joka on osa Unescon maailmanperintökohdetta Karpaattien ja muiden Euroopan alueiden pyökkimetsät. Puistossa on myös laajaa lehtimetsää, puroja, järviä ja soita.
Kellerwald-Ederseen kansallispuisto on suosittu matkailukohde. Puistossa on useita patikointireittejä, pyöräilyreittejä ja ratsastusreittejä. Puistossa on myös kaksi vierailukeskusta, jotka tarjoavat tietoa puiston luonnosta ja kulttuurista.
Luonto.
Kellerwald-Ederseen kansallispuisto on yksi Euroopan merkittävimmistä pyökkimetsäalueista. Puistossa on yli 50 pyökkimetsikköä, joista osa on yli 500 vuotta vanhoja. Puistossa on myös laajaa lehtimetsää, puroja, järviä ja soita. Puiston eläimistöön kuuluu muun muassa hirviä, villisikoja, karhuja, kettuja, jäniksiä, oravia ja lintuja.
Historia.
Kellerwald-Ederseen alue on ollut asuttu jo kivikaudella. Alueella on useita historiallisia kohteita, kuten linnanrauniot, kirkot ja kylät. 1900-luvun alussa Kellerwaldin aluetta alettiin suojata. Vuonna 1958 alueesta perustettiin luonnonpuisto. Kansallispuisto perustettiin vuonna 2004.
Matkailu.
Kellerwald-Ederseen kansallispuisto on suosittu matkailukohde. Puistossa on useita patikointireittejä, pyöräilyreittejä ja ratsastusreittejä. Puistossa on myös kaksi vierailukeskusta, jotka tarjoavat tietoa puiston luonnosta ja kulttuurista.
Coop amba

Coop amba on tanskalainen osuuskunta, jonka jäseniä ja omistajia on yli 1,9 miljoonaa tanskalaista. Coop amba on tanskalaisten osuuskuntien emoyhtiö. Osuuskunnan ylin päättävä elin on Coopin neuvosto, johon kuuluu 126 jäsentä. Neuvosto päättää Coopin säännöistä ja valitsee osuuskunnan hallituksen. Coop amban hallitus nimittää tytäryhtiöiden Coop Danmarkin, Coop Bankin ja Coop Investin hallitukset.
Coop-konserniin kuuluu viisi myymäläryhmää: Kvickly, SuperBrugsen, Dagli'Brugsen, Irma ja Coop 365discount. Myymälöiden lisäksi Coop amba-konserniin kuuluu 345 kuluttajayhdistystä. Vuonna 2017 konsernin liikevaihto oli yhteensä 44,8 miljardia tanskan kruunua. Coopin pääkonttori ja keskusvarasto sijaitsevat Albertslundin kunnassa.
Coop Danmark

Coop Danmark on tanskalainen päivittäistavarakauppaan keskittynyt osuuskunta. Coop Danmarkiin kuuluvat kauppaketjut Kvickly, SuperBrugsen, Dagli'Brugsen, Coop 365discount ja Irma sekä verkkokauppa Coop.dk Shopping. Coop Danmarkilla on yli 1 000 myymälää eri puolilla Tanskaa ja noin 40 000 työntekijä. Osuuskunnan kokonaisliikevaihto noin. 43 miljardia Tanskan kruunua.
Coop Danmarkin keskusvarasto sijaitsee Albertslundissa.
Coop Danmarkin kauppojen hyllyillä on kaupan omia X-tra-tuotteita ja Coop-tuotteita, joita myydään myös Norjassa, Ruotsissa, Suomessa ja Baltian maissa.
Coop Bank

Coop Bank on tanskalainen pankki- ja rahoitustoimintaan keskittynyt osuuskunta. Coop Bank on täysin Coop amban omistama pankki ja se on perustettu vuonna 2013. Pankki keskittyy toiminnassaan päivittäisasiointiin ja tarjoaa valikoituja palveluita. Pankki on panostanut toiminnassaan käyttäjälähtöisyyteen. Coop Bankin tarjoamia palveluita ovat mm. MasterCard-korttipalvelut, Coop-tili, kulutuslainat ja korkotilit sekä verkko- ja mobiilipankkipalvelut.
Pankilla oli vuonna 2017 yli 100 000 asiakasta.
Coop Invest

Coop Invest A/S on tanskalaisen osuuskuntakonserni Coop amban sijoitusyhtiö. Sijoitusyhtiö on täysin Coop amban ja sen jäsenten omistama. Konsernin ylimääräinen pääoma, jota ei käytetä välittömästi konsernin operatiivisissa yhtiöissä, siirretään Coop Investin käyttöön. Sijoitusyhtiön tarkoituksena on saada aikaan tuotta, joka voidaan käyttää yhtiöihin tai uudelleensijoittaa. Coop Invest sijoittaa mm. sijoituskiinteistöihin, asuntolainakirjoihin, vähittäiskauppoihin, etuusohjelmiin sekä konsernin merkkitavaroihin liittyviin pieniin ja keskisuuriin yrityksiin.
Coop Invest omistaa täysin mainostoimisto Republican sekä kurssikeskus Severinin. Muita Coop Investin sijoituksia ovat mm. Quick Info, Catering Danmark, FDB Møbler ja African Coffee Roasters.
NIRAS

NIRAS A/S on vuonna 1956 perustettu tanskalainen konsulttisuunnitteluyritys. NIRAS on yksi Tanskan suurimmista alan yrityksistä ja sen palveluksessa on noin 2 200 työntekijää maailmanlaajuisesti. NIRAS toteuttaa suunnitteluprojekteja yli sadassa maassa. Projektien sisällöt liittyvät mm. teollisten prosessilaitosten rakentamiseen, energiaan ja ympäristöinfrastruktuuriin, kehikehitysapuun ja kaupunkisuunnitteluun. Yrityksen pääkonttori sijaitsee Blovstrødissä Allerødin kunnassa ja sillä on toimipisteitä 27 maassa.
Yrityksen perustajia ovat rakennusinsinöörit Jørgen Kristian Nielsen ja Konrad von Rauschenberger. NIRAS fuusioitui vuonna 2017 ALECTIAn kanssa.
Adam Marhiev

Adam Marhiev (ven. Адам Умарович Мархиев, "Adam Umarovitš Marhijev," s. 17. maaliskuuta 2002 Nazran, Venäjä) on suomalainen jalkapalloilija, joka edustaa Saksan 2. Bundesliigassa pelaavaa 1. FC Nürnbergiä. Hän on pelipaikaltaan keskikenttäpelaaja.
Ura.
Marhiev syntyi Venäjällä, josta hän muutti 7-vuotiaana Suomeen. Suomessa hän pelasi ensin noin kahdeksan vuotta Jarossa ennen siirtoaan HJK:n akatemiaan. Hän pelasi kausilla 2019 ja 2020 yhteensä 23 ottelua Klubi 04:n riveissä Kakkosessa.
Maaliskuussa 2021 Marhiev siirtyi latvialaisseura Spartaks Jūrmalaan, jossa hän pelasi heti ensimmäisellä kaudellaan 19 ottelua Latvian pääsarjassa Virslīgassa. Kevään 2022 Marhiev pelasi lainasopimuksella italialaisen SPAL:in organisaatiossa, jossa hän sai tililleen kahdeksan ottelua seuran Primavera-joukkueessa. Talvella 2023 Marhiev siirtyi RFS:n riveihin.
Talvella 2025 Marhiev siirtyi neljän vuoden sopimuksella Kyproksen liigan Aris Limassoliin. 
Syksyllä 2025 Marhiev siirtyi viiden vuoden sopimuksella Saksan 2. Bundesliigan FC Nürnbergiin. 
Maajoukkue.
Marhiev on edustanut Suomea poikamaajoukkuetasolla U16- ja U17-maajoukkueissa. Hän kuului myös Suomen alle 21-vuotiaiden maajoukkueen vakiopelaajiin. Marhiev valittiin syyskuussa 2025 ensimmäisen kerran A-maajoukkueen kokoonpanoon.
Alcon

Alcon on sveitsiläis-yhdysvaltalainen lääkinnällisten laitteiden valmistaja. Alcon on erikoistunut silmienhoitolaitteisiin. Alconin silmänhoitotuotteet on järjestetty kahteen liiketoimintayksikkööän: Surgical ja Vision Care. Surgical-yksikkö tarjoaa silmäleikkaustuotteita mm. kaihi-, verkkokalvo-, silmänpainetauti- ja taittovirheleikkauksia varten. Vision Care-yksikkö valmistaa piilolinssejä ja linssienhoitotuotteita. Yhtiöllä on toimintaa Amerikassa, Euroopassa, Lähi-idässä sekä Afrikassa ja Aasian ja Tyynenmeren alueella. Alconin pääkonttori sijaitsee Genevessä, Sveitsissä.
100 sosiaalista innovaatiota Suomesta

100 sosiaalista innovaatiota Suomesta on dosentti Ilkka Taipaleen toimittama tietokirja, joka käsittelee Suomessa syntyneitä tai täällä kehitettyjä arkielämään vaikuttavia sosiaalisia innovaatioita. Ne ovat elämää helpottavia poliittisia ja sosiaalisia tai työelämän ja kodin käytäntöjä ja keksintöjä. Kirjan otsakkeina on muun muassa hallinto, sosiaalipolitiikka, terveys, kulttuuri, kansalaisyhteiskunta ja arjen ilot.
Kirja julkaistiin vuonna 2006, jonka jälkeen sitä on uudistettu. Jo vuonna 2018 kirja oli käännetty yli 30 kielelle. Vuoteen 2023 mennessä se oli käännetty 53:lle kielelle, mikä tekee siitä historian toiseksi käännetyimmän suomalaisen kirjan "Kalevalan" jälkeen.
Esimerkkejä kirjasta esitellyistä innovaatioista ja muista käytännöistä:
Lisää aiheesta.
"Taipale, Ilkka (toim."): 100 sosiaalista innovaatiota Suomesta: Kuinka Suomesta tuli Suomi — poliittisia, sosiaalisia ja arkipäivän keksintöjä. Into Kustannus Oy, Helsinki. 2017. 332 s.
2-naftaleenisulfonihappo

2-naftaleenisulfonihappo (C8H10SO3) on aromaattisiin sulfonihappoihin kuuluva orgaaninen yhdiste. Yhdistettä voidaan käyttää muiden yhdisteiden valmistukseen.
Ominaisuudet, valmistus ja käyttö.
Huoneenlämpötilassa 2-naftaleenisulfonihappo on valkoista kiteistä ainetta. Yhdiste liukenee hyvin veteen ja poolisiin organisiin liuottimiin, esimerkiksi etanoliin. Hieman niukemmin se liukenee myös dietyylieetteriin. Aineesta tunnetaan kidevedellisiä muotoja kuten mono- ja trihydraatit. 2-naftaleenisulfonihappo voi reagoida elektrofiilisillä aromaattisilla substituutioilla kuten halogenointi-, nitraus- ja sulfonointireaktioilla.
1-naftaleenisulfonihappoa valmistetaan naftaleenin ja väkevän rikkihapon reaktiolla noin 160 °C:n lämpötilassa. Matalammissa lämpötiloissa tuotteena muodostuu 1-naftaleenisulfonihappoa ja korkeammissa useampia sulfonihapporyhmiä sisältäviä yhdisteitä.
2-naftaleenisulfonihappoa käytetään esimerkiksi natrium-2-naftaleenisulfonaatin, 2-naftolin, atsovärien ja värien valmistuksessa käytettävien yhdisteiden kuten 2-naftaleenitiolin valmistamiseen. 2-naftaleenisulfonihapon ja aldehydien tai alkoholien reagoidessa muodostuu pinta-aktiivisina aineina käytettäviä yhdisteitä.
Fractal Universe

Fractal Universe on vuonna 2014 perustettu ranskalainen progressiivista metallia soittava yhtye Nancysta. Kolme vuotta perustamisensa jälkeen, tammikuussa 2017, yhtye solmi levytyssopimuksen Kolony Records -levy-yhtiön kanssa. Yhtyeen debyyttialbumi, "Engram of Decline" julkaistiin huhtikuussa samana vuonna. Kyseessä oli konseptialbumi jonka sanoitukset ammensivat inspiraatiota Friedrich Nietzschen teoksesta Näin puhui Zarathustra. Levyllä vieraili Shining-yhtyeestä tuttu saxofonisti Jørgen Munkeby sekä The Faceless -yhtyeen kitaristi Michael Keene.
Vuonna 2018 yhtye ilmoitti solmineensa maailmanlaajuisen levytyssopimuksen Metal Blade Recordsin kanssa. Toinen albumi nauhoitettiin touko-kesäkuun välisenä aikana 2018. Albumi kantoi nimeä "Rhizomes of Insanity" ja julkaistiin keväällä 2019. Levyn julkaisun jälkeen yhtye lähti kiertueelle Obscuran kanssa.
Vuonna 2021 julkaistiin yhtyeen kolmas albumi, "The Impassable Horizon". Tämäkin levy julkaistiin Metal Blade Recordsin toimesta. Esikoisalbumin lailla, tämäkin oli konseptialbumi - tällä kertaa sanoituksissa pohditaan kuolemaa ja ihmiskunnan suhdetta siihen.
Stryker (panssaroitu miehistönkuljetusajoneuvo)

Stryker on sarja kahdeksanpyöräisiä panssaroituja taisteluajoneuvoja, jotka kehitettiin kanadalaisesta LAV III:sta. Strykerit ovat panssaroitujen miehistönkuljetusajoneuvojen ja rynnäkköpanssarivaunujen välimaastoa. Stryker on ilmakuljetettavissa C-130 -lentokoneella.
Mallit.
Strykerista on useita eri tehtäviin suunniteltuja malleja:
Näiden lisäksi on vielä useita kokeellisia ja prototyyppiajoneuvoja.
Käyttö.
Taistelukäyttö.
Sodat, joissa Strykereitä on käytetty:
Hyönteiselämää

Hyönteiselämää on suomalaisen Kalevi Ahon säveltämä ooppera.
Kalevi Aho sävelsi teoksen vuosien 1985–1987 aikana. Aho osallistui "Hyönteiselämää"-teoksellaan Savonlinnan oopperajuhlien kutsukilpailuun vuonna 1987. Libreton hän oli muokannut Josef Čapekin näytelmästä. Oopperassa hyönteiset symboloivat erilaisia ihmisryhmiä, ja näiden ihmisryhmien kautta oopperan juoni etenee paljastaen ihmisten narsistisia piirteitä ja itsekkyyttä. "Hyönteiselämää" ei voittanut kutsukilpailua.
"Hyönteiselämää"-ooppera teki debyyttinsä Suomen kansallisoopperassa vasta 27. syyskuuta 1996 saavuttaen suuren suosion. Teos tarjosi tiukan satiirisen tulkinnan ihmisyydestä. Aho itse kuvaili "Hyönteiselämää"-oopperaa "koomiseksi oopperaksi, jolla on traaginen loppu narsismista, itsekeskeisyydestä ja oman edun tavoittelusta".
Oopperan juoni.
Nykyaikaa käsittelevässä satiirissa juopuneen kulkurin tarkkailemat hyönteiset edustavat erilaisia ihmistyyppejä ja ihmisen luonteenpiirteitä. Kutakin hyönteistä edustaa oma luonteenomainen musiikkityyli.
Göteborgin työväentalo

Göteborgin työväentalo () on Ruotsin Göteborgissa Järntorgetin laidalla sijaitseva työväentalo, joka valmistui vaiheittain vuosina 1949–1956. Sen suunnitteli arkkitehti Nils Einar Eriksson, jonka muita töitä ovat muun muassa Göteborgin konserttitalo ja Park Avenue Hotel.
Työväentalon kylkeen valmistui vuonna 2023 34-kerroksinen ja 115 metriä korkea Draken-hotelli.
Camilla George

Camilla George (s. 1988 Eket, Nigeria) on brittiläinen jazz-muusikko, joka yhdistelee afrikkalaista ja länsimaista musiikkia.
Nigeriassa syntynyt George muutti perheensä kanssa Englantiin puolitoistavuotiaana. Hän aloitti saksofonin soittamisen 11-vuotiaana voitettuaan soittotunteja kilpailussa. Hänen varhaisia vaikutteita olivat muun muassa Fela Kuti, Charlie Parker ja Jackie McLean. Aluksi antiikin ja keskiajan historiaa opiskellut George vaihtoi musiikin opiskeluun ja valmistui 2012 musiikin maisteriksi Lontoon Trinity-konservatoriosta. Trinityssä hän opiskeli Jean Toussaintin, Julian Siegalin ja Martin Speaken ohjauksessa.
Camilla George ammentaa musiikkiinsa aineksia Afrikan historiasta ja kulttuurista sekä nigerialaisesta identiteetistä. Musiikki yhdistää afrofuturismia, jazzia ja hiphopia.
Aase Nordmo Løvberg

Aase Nordmo Løvberg (10. kesäkuuta 1923 Målselv – 25. tammikuuta 2013 Lillehammer) oli norjalainen oopperalaulaja (sopraano). Hän opiskeli Oslon konservatoriossa ja teki musiikillisen ensiesiintymisensä Centralteatretissa vuonna 1945 kuningas Haakon VII:n kotiinpaluun juhlallisuuksien yhteydessä. Saamallaan stipendillä hän jatkoi opintoja Kööpenhaminassa. Norjaan palattuaan hänestä tuli nopeasti arvostettu laulaja, ja hän esiintyi ensi kertaa oopperassa vuonna 1952. Tämän jälkeen Løvberg sai kiinnityksen Tukholman Dramateniin, jossa hän jatkoi vuoteen 1970 saakka. Tänä aikana hän esiintyi myös ulkomailla, muun muassa Wienin valtionoopperassa Richard Wagnerin "Valkyyriassa", New Yorkin Metropolitanissa ja Lontoon Royal Operassa. Vuonna 1970 Løvberg nimitettiin Oslon konservatorion laulun professoriksi, missä virassa hän toimi vuoteen 1990.
Uruq Bani Ma’arid

Uruq Bani Ma’arid on Rub’ al-Khalin hiekka-aavikon länsiosat kattava suojelualue Saudi-Arabiassa. Sinne on istutettu aiemmin luonnosta kadonneiden valkobeisan ja arabiangasellin populaatiot. Alue on Unescon maailmanperintökohde vuodesta 2023.
Alueen pinta-ala on yli 12 750 km2. Siellä kasvaa yli 120 kasvilajia ja elää monia harvinaisia eläimiä, jotka ovat sopeutuneet aavikon karuihin olosuhteisiin.
Avgó (Dodekanesia)

Avgó () on pieni Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa etelään Astypálaiasta ja länteen Kárpathoksesta. Saaren pinta-ala on noin 0,026 neliökilometriä ja se on asumaton (vuonna 2011). Hallinnollisesti Avgó kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen. Se on osa merialueensa pienten saarten muodostamaa Natura-aluetta.
Lítra

Lítra (, myös "Lýtra", Λύτρα) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren luoteispuolella, länteen Armáthiasta. Saaren pinta-ala on noin 0,048 neliökilometriä ja se on asumaton (vuonna 2011). Hallinnollisesti Lítra kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Megálos Pontikós

Megálos Pontikós () on pieni Kreikan saari, joka kuuluu Dodekanesian saariryhmään ja tarkemmin Pontikonísian saariin, ja sijaitsee Kásoksen saaren luoteispuolella länteen Armáthiasta. Saaren pinta-ala on noin 0,078 neliökilometriä ja se on asumaton (vuonna 2011). Hallinnollisesti Megálos Pontikós kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. Megálos Pontikós on Pontikonísian kahdesta saaresta suurempi ja läntisempi. Sen itäpuolella sijaitsee Mikrós Pontikós.
Mikrós Pontikós

Mikrós Pontikós () on pieni Kreikan saari, joka kuuluu Dodekanesian saariryhmään ja tarkemmin Pontikonísian saariin, ja sijaitsee Kásoksen saaren luoteispuolella länteen Armáthiasta. Saaren pinta-ala on noin 0,040 neliökilometriä ja se on asumaton (vuonna 2011). Hallinnollisesti Mikrós Pontikós kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. Mikrós Pontikós on Pontikonísian kahdesta saaresta pienempi ja itäisempi. Sen länsipuolella sijaitsee Megálos Pontikós.
Mikró Sofráno

Mikró Sofráno () eli Mikrí Zaforá (Μικρή Ζαφορά) eli Tzafarás (Τζαφαράς) on pieni Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa etelään Zaforásin eli Megálo Sofránon ja Sochásin saarista. Saaren pinta-ala on noin 0,104 neliökilometriä ja se on asumaton. Hallinnollisesti Mikró Sofráno kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen. Se on osa merialueensa pienten saarten muodostamaa Natura-aluetta.
Pláka (Kásos)

Pláka () on pieni Kreikan saari, joka kuuluu Dodekanesian saariryhmään ja sijaitsee Kásoksen saaren länsipuolella sen ja Plátin saaren välissä. Saaren pinta-ala on noin 0,008 neliökilometriä ja se on asumaton. Hallinnollisesti Pláka kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Pláti (Kásos)

Pláti () eli Platý (Πλατύ) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren länsipuolella. Saaren pinta-ala on noin 0,205 neliökilometriä ja se on asumaton (vuonna 2011). Hallinnollisesti Pláti kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Pontikonísia (Dodekanesia)

Pontikonísia () eli Koufonísia (Κουφονήσια) on kahden pienen Kreikan saaren ryhmä, joka kuuluu Dodekanesian saariryhmään ja jonka saaret sijaitsevat Kásoksen saaren luoteispuolella länteen Armáthiasta. Saaret ovat asumattomia (vuonna 2011). Hallinnollisesti Pontikonísian saaret kuuluvat Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Saaret.
Saariparin saaret ovat:
Pontikós

Pontikós (, ”Hiiri”) voi viitata seuraaviin saariin Kreikassa:
Porionísi

Porionísi (, myös "Perionísi", Περιονήσι, "Porióni", Ποριόνη) eli Koutsoúmpos (Κουτσούμπος, myös "Koutsoumprí", Κουτσουμπρί, "Koutsoumpoú", Κουτσουμπού) on pieni Kreikan saari, joka kuuluu Dodekanesian saariryhmään ja sijaitsee Kásoksen saaren pohjoispuolella Armáthian ja Makronísin välissä. Saaren pinta-ala on noin 0,023 neliökilometriä ja se on asumaton (vuonna 2011). Hallinnollisesti Porionísi kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Sochás

Sochás () eli Mikró (Μικρό) on pieni Kreikan saari, joka kuuluu Dodekanesian saariryhmään ja sijaitsee Egeanmeren kaakkoisosassa etelään Zaforásin eli Megálo Sofránon saaresta. Saaren pinta-ala on noin 0,032 neliökilometriä ja se on asumaton. Hallinnollisesti Sochás kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen. Se on osa merialueensa pienten saarten muodostamaa Natura-aluetta.
Strongýli (Kásos)

Strongýli () on pieni Kreikan saari, joka kuuluu Dodekanesian saariryhmään ja sijaitsee Kásoksen saaren koillispään edustalla. Saaren pinta-ala on noin 0,026 neliökilometriä ja se on asumaton (vuonna 2011). Hallinnollisesti Strongýli kuuluu Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen.
Melina Marras

Melina Marras (oik. Melina Karoliina Heinola, s. 9. heinäkuuta 1989 Jyväskylä), on suomalainen kauhukirjailija. 
Marras on hänen kirjailijanimensä ja hänen esikoisteoksensa "Hitonhauta ja muita puolielävien kohtaloita" -novellikokoelma julkaistiin nimellä Karoliina Heinola (2019, Kustannus Aarni), kirja oli Tähtifantasia-ehdokkaana 2020. 
Marras opiskelee yleistä kirjallisuustiedettä Helsingin yliopistossa ja hän käyttää suomalaisen kansanperinteen kauhuaineksia. Marras kirjoittaa kritiikkejä kirjoista ja elokuvista lehtiin kuten Tähtivaeltaja ja H.P. Lovecraft -seuran Kuiskaus Pimeässä. Esikoisen jälkeen häneltä on ilmestynyt novelli "Menneen maailman nälkäiset" Nysalor-kustannuksen julkaisemassa "Kilkinkuoret ja muita äyriäiskauhukertomuksia" -antologiassa 2022, ja novelli oli Atorox-palkintoehdokkaana 2023. Marras on myös kirjoittanut Lohjansaareen sijoittuvan kauhuromaanin nimeltä "Para", joka aloittaa "Yösydän"-trilogian. Paran julkaisi Nysalor-kustannus huhtikuussa 2024.
Idylls of the King

Idylls of the King on Alfred Tennysonin runollinen tulkinta kuningas Arthurin legendasta. Se koostuu 12 runosta, jotka julkaistiin alun perin erilaisina yhdistelminä vuosina 1842–1888. Aluksi neljä runoa tai idylliä nimiltään "Enid", "Vivien", "Elaine" ja "Guinevere" julkaistiin yhtenä niteenä nimeltään Idylls of the King vuonna 1859. Myöhemmin näiden idyllien nimet muutettiin. Vivienistä tuli "Merlin and Vivien", Elainesta "Lancelot and Elaine" , Enid puolestaan jaettiin kahteen idylliin: "The Marriage of Geraint" ja "Geraint and Enid". Idylleistä ainoastaan Guinevere säilytti nimensä. Vuonna 1869 julkaistiin lisäksi "The Coming of Arthur", "The Holy Grail", "Pelleas and Ettarre" ja "The Passing of Arthur". Vuonna 1872 "Gareth and Lynette" ja "The Last Tournament" sekä viimein vuonna 1885 "Balin and Balan".
Teos perustuu suurelta osin Sir Thomas Maloryn Le Morte d’Arthur -kirjaan. Idylls of the King on synkkä kuvaus rappeutuneesta, alun perin ihanteellisesta yhteisöstä. Tennyson selittää pyöreän pöydän rappion osittain sillä, että Guinevere petti Arthuria Lancelotin kanssa.
Völkische Bewegung

Völkische Bewegung, suomeksi Kansallinen liike "tai Völkistinen liike" oli saksalainen etnonationalistinen liike joka oli aktiivinen Natsi-Saksan aikoina ja sitä ennen. Aate nousi valtavirtaan 1870-luvulla, ja sen ideologiaa voi luonnehtia rasistiseksi ja juutalaisvastaiseksi. Viha juutalaisia kohtaan alkoi 1900-luvun alussa, ja völkistit näkivät juutalaiset ulkomaalaisina ja katsoivat, että he eivät kuuluneet pohjoiseen rotuun eivätkä arjalaiseen rotuun.
Völkistit myös kunnioittivat agrarismia ja populismia ja vastustivat 1900-luvun kasvavaa modernismia yhteiskunnassa. Völkistinen liike myös uskoi kansalliseen herätykseen ja siihen, että tämä herätys tapahtuisi ainoastaan kristinuskon saksalaistamisen kautta tai kristillisyyden hylkäämisen myötä.
Kamil Kärimov

Kamil Ädhäm ulı Kärimov (, ; s. 1. heinäkuuta 1950, Pestretšinskin alue, Tataarien ASNT) on tataari -kirjailija, -runoilija ja journalisti, Tatarstanin tasavallan kunnioitettu kansantaiteilija (2011), jolle on myös myönnetty Gabdulla Tukai -palkinto (2018).
Pereštšepyne

Pereštšepyne (); on kaupunki Ukrainan Dnipropetrovskin alueen pohjoisosassa Novomoskovskin piirissä. Pereštšepyne sijaitsee Dneprin sivuhaaran Orelin varrella, linnuntietä 68 kilometriä aluekeskus Dniprosta pohjoiskoilliseen. Eurooppatie kulkee kaupungin kautta. Pereštšepynen sivuitse kulkee myös Dnepr–Donbas -kanava (), joka yhdistää Dneprin ja Donetsin vesistöt toisiinsa. 
Tammikuun keskilämpötila on -6,4 °C, heinäkuun +21,1 °C. Keskimääräinen vuosisademäärä 469 millimetriä. 
Ukrainan tilastokeskus arvioi kaupungin väkiluvuksi 9 639 asukasta vuoden 2022 alussa. Väestönlaskennan 2001 aikaan asukkaita oli 10 041. Toisen lähteen mukaan asukkaita oli arviolta 10 150 as., joista etnisesti ukrainalaisia oli 86,92 prosenttia, venäläisiä 10,98 % ja valkovenäläisiä 0,77 %. Vuoden 1989 väestönlaskennassa kirjattiin 9 882 asukasta. 
Nykyinen asutus on saanut alkunsa 1600-luvulla. Paikkakunta mainitaan kirjallisissa lähteissä vuonna 1764. Kaupunkityyppiseksi taajamaksi Pereštšepyne tuli 1956. Kaupungin aseman se sai vuonna 2000.
Kaupunki on Ukrainan vuonna 2020 tehdyn aluehallintouudistuksen jälkeen kuulunut Novomoskovskin piiriin, mihin se oli kuulunut myös ennen hallintouudistusta.
Kuhlefelt

Kuhlefelt on Ruotsin ja Suomen aateliin kuuluva suku, jonka kantaisä oli kotoisin Saksasta.
Hämeenlinnan läänin jalkaväkirykmentin everstiluutnantti Detlof Siwers aateloitiin Ruotsissa 28.8.1645. Hän oli kotoisin Osnabrückista Westfalenista, jossa hänen isänsä oli ollut kultaseppä. Detlof Kuhlefeltilla oli Suomessa läänityksiä Savitaipaleella. Hän kuoli Pähkinälinnan linnanpäällikkönä. Sukunimi kirjoitettiin alkuaan myös muodossa Kugelfelt.
Kuhlefelt otettiin Ruotsin ritarihuoneeseen 2.3.1647 aatelisena sukuna numero 330. Suku immatrikuloitiin Suomen Ritarihuoneeseen 4.2.1818 aatelisena sukuna numero 31. Suku on vuodesta 1985 ollut jälleen edustettuna Ruotsin Ritarihuoneella.
Suvun tunnettuja jäseniä.
Avioliiton kautta liittyy sukuun myös:
Mostyska

Mostyska () on kaupunki Ukrainan Lvivin alueen Javorivin piirissä. Mostyska sijaitsee Veikselin vesistöön kuuluvan Sitšnajoen varrella, 65 kilometriä aluekeskus Lvivistä länteen. Valtatie M11 Lvivistä Puolaan kulkee kaupungin kautta; Mostyskasta Puolan rajalle on 16 kilometriä.
Tammikuun keskilämpötila on −4,0 ja heinäkuun +18,2 celsiusastetta. Keskimääräinen vuosisademäärä on 677 millimetriä.
Ukrainan tilastokeskus arvioi kaupungin väkiluvuksi 9 103 (2022). Vuonna 2001 siellä asui 9 150 ihmistä. Heistä kansallisuudeltaan ukrainalaisia oli 79,32 prosenttia, puolalaisia 18,84 %, venäläisiä 1,42 % ja valkovenäläisiä 0,18 % (tämän lähteen asukasluku oli 9 044 as.). Vuoden 1989 väestönlaskennassa kirjattiin 7 840 asukasta. 
Paikkakunnan ensimmäinen kirjallinen maininta on vuodelta 1244. Magdeburgin kaupunginoikeudet asutus sai 1404. Tataarit ja turkkilaiset tuhosivat kaupungin vuosina 1498 ja 1524.
Mostyska on Ukrainan kesän 2020 aluehallintouudistuksen jälkeen kuulunut Javorivin piiriin; sitä ennen se oli Mostyskan piirin hallintokeskus.
Köyhän naisen paratiisi

Köyhän naisen paratiisi on suomalaisen Kaija Kärkinen &amp; Ile Kallio -duon 12. albumi. Se julkaistiin 2012.
Kvickly

Kvickly on tanskalaisen osuuskuntaketju Coop Danmarkin tavarataloketju. Kvicklyn valikoimaan kuuluvat mm. elintarvikkeet, vaatteet, laitteet ja elektroniikka. Ensimmäinen Kvickly-myymälä avattiin vuonna 1961 Aalborgissa. Vuonna 2022 Kvickly ja SuperBrugsen yhdistettiin yhdeksi ketjuksi, mikä teki ketjusta Tanskan suurimman supermarketketjun. Ketjujen myymälät jatkoivat toimintaansa kuitenkin entisillä nimillään. Vuoden 2022 aikana ketjulle esiteltiin uusi visuaalinen identiteetti, joka esiteltiin yhteisellä iskulauseella "Lige til at Spise". Ketju on markkinoinut helposti syötävää, terveellistä ja ilmastoystävällistä ruokailua.
Alm. Brand

Alm. Brand on tanskalainen finanssialan konserni, joka on perustettu vuonna 1792. Konserni tarjoaa nykyisn vakuutus-, pankki- ja eläkepaveluita sekä yksityis- että yritysasiakkaille. Konsernin suurin omistaja on "Alm. 1792 fmba"-yhdistys, jonka jäseniä ovat noin 400 000 vakuutuksenottajaa.
Alm. Brandin pääkonttori sijaitsee Kööpenhaminan Nordhavnissa Langelinien takana. Alun perin rakennus oli ØK:n pääkonttori, joka myytiin Alm. Branidlle vuonna 1997. Vuonna 2019 Alm. Brandilla oli noin 1 900 työntekijää ja vuoden kokonaistulos oli 8,4 miljardia Tanskan kruunua.
Amager Bakke

Amager Bakke on vuonna 2017 rakennettu jätteenpolttolaitos, joka on yksi Kööpenhaminan maamerkeistä. Laitos sijaitsee Kööpenhaminan Amager Østissa. Laitoksessa jätteestä tuotetaan sähköä ja kaukolämpöä. Laitoksen päälle on rakennettu vapaa-ajan kattopuisto. Amager Bakken korkeus on 85 metriä ja se on rakennettu teräksestä sekä betonista. Amager Bakken luova idea ja toteutus on suunnittelustudio Bjarke Ingels Groupin ja maisema-arkkitehtitoimisto SLA:n suunnittelema. Rakennuksen kyljessä oleva savupiippu nousee 125 metrin korkeuteen maanpinnasta. Kaltevan rakennuksen pääälle on rakennettu CopenHill A/S:n ylläpitämä laskettelurinne, jossa on kolme lauta, kiipeilyseinä, lenkkipolut, pukutilat ja maisemakahvila.
Pikipuumuura

Pikipuumuura ("Neoctantes niger") on puumuuriin kuuluva lintulaji. Lajia tavataan Etelä-Amerikassa.
Koko ja ulkonäkö.
Pikipuumuura kasvaa noin 16 cm pitkäksi. Sukupuolet eroavat hieman toisistaan ulkonäöltään. Pikipuumuurakoiras on kauttaaltaan musta lukuun ottamatta valkoista laikkua lapaluiden kohdalla. Naaraalla on rinnassa laaja punaruskea laikku. Pikipuumuuran nokka muistuttaa muodoltaan talttaa.
Levinneisyys ja elintavat.
Pikipuumuuraa tavataan Kolumbiasta Peruun sekä hajanaisesti Brasilian pohjois- ja keskiosissa. Lajin elinympäristöä ovat kosteat metsät ja erityisesti niiden tiheiköt. Lintu liikkuu yksin tai pareittain. Pikipuumuura syö hyönteisiä ja käyttää nokkaansa ravinnon kaivamiseen lahopuusta ja kuoren alta.
Noto-fontit

Noto on kirjaintyyppiperhe, jonka fontit tukevat useita leveyksiä ja painoja eri tyyleillä yli tuhannella kielellä ja yli 150 kirjoitusjärjestelmällä. Fontit on julkaistu SIL Open Font License -lisenssillä. Syyskuuhun 2015 saakka ne oli julkaistu Apache-lisenssillä.
Perheen nimi tulee ilmaisusta "no more tofu". Tofu tarkoittaa verkkosivulle tulostuvia tyhjiä suorakulmioita, kun selaimessa ei ole fonttia, jolla teksti voidaan tulostaa. Vaikuttimena kehitykseen oli käyttö Googlen laitteissa. Fontit on kehittänyt Google ja ne on suunnitellut Monotype.
Monotypen Kamal Mansour on sanonut, että joillekin kieliyhteisöille on luotu ensimmäinen fontti koskaan, koska fontit tukevat kaikkia Unicode-standardin merkistöjä.
Noto-fonteissa on yli , joka kattaa lähes kaikki ei-CJK-merkit (kiina, japani, korea) ja eniten käytetyt CJK-merkit. Noto-fontteja voidaan käyttää eri kirjoitustapojen kanssa: vasemmalta oikealle, oikealta vasemmalle ja ylhäältä alas. Noto-fonteissa on kirjasimia muun muassa latinalaisilla, kyrillisillä ja kreikkalaisilla merkistöillä ja niitä voidaan käyttää arabialaisten, intialaisten ja Kaakkois-Aasian kirjoitusjärjestelmien kanssa. Noto-fontit ovat järjestetty modulaarisesti, jolloin Euroopassa käytetyt merkit ovat yhdessä fontissa ja arabian, kiinan, devanagarin, heprean, ogamin ja emojit ovat omissa tarkoitusta varten tehdyissä fonteissa. Noto-fontit on julkaistu OpenType-formaatissa.
Vuonna 2014 Google ja Adobe ilmoittivat yhteishankkeesta avoimen lähdekoodin fonttien kehittämisestä CJK-merkistöille (kiina, japani, korea). Googlen puolella projektista käytettiin nimeä Noto Sans CJK ja Adoben puolella nimeä Source Han Sans. Projekti kehitti yli .
Noto-fontit ovat saatavilla muun muassa Debianissa ja Ubuntussa. Fedora Linux siirtyi käyttämään Noto-fontteja oletuksena julkaisuversiossa 36. Ubuntu aikoo siirtyä DejaVu-fonteista Noto-fontteihin julkaisuversiossa 23.10, mutta työpöydällä oletuksena on edelleen Ubuntu-fontti.
Muun muassa Slack on siirtynyt käyttämään Noto-fonttien emoji-pakettia koska se on saatavilla avoimen lähdekoodin lisenssillä.
Merkkien määrä.
Yksi merkki Unicodessa tarvitsee usein useamman kuin yhden glyyfin. Yksi fontti OpenTypessä voi sisältää enintään . Teknisten rajoitusten vuoksi yksi kaiken kattava fontti ei ole mahdollinen ja Noto-fontit ovat kokoelma fontteja.
Noto-fonteissa on myös "UI"-paketti, joka sisältää versioita käyttöliittymissä käyttöä varten. Käyttöliittymät usein suunnitellaan tietyllä merkistöllä ja eräät merkit on suunniteltu liittymään toisiin pysty- ja vaakasuunnissa. UI-versiot ovat pystysuuntaan kompaktimpia ja rivin korkeus on sama. Fonteista on erikseen muun muassa sans- ja serif-versioita sekä monospace-versioita.
Tornator (täsmennyssivu)

Tornator voi tarkoittaa seuraavia asioita:
Nina Hyvärinen (balettitanssija)

Nina Hyvärinen (4. huhtikuuta 1971) on suomalainen tanssija, koreografi ja opettaja. Hän on opiskellut Suomen Kansallisoopperan Balettikoulussa ja tehnyt Suomen Kansallisbaletissa 22 vuotta kestäneen uran
Hyvärinen aloitti baletin ja tanssin opiskelun Kansallisoopperan Balettikoulussa (1980–1990). Hänet kiinnitettiin 1990 Suomen Kansallisbalettiin, jossa hän työskenteli vuosina 1990–2012. Pääosan urastaan Hyvärinen oli Kansallisbaletin solistitanssija.
Hyvärinen kuului yhdysvaltalaisen koreografi Carolyn Carlsonin Pariisissa kotipaikkaansa pitävään ryhmään Carolyn Carlson Company (1997–2000) kiertäen Ranskassa ja Italiassa Carlsonin teoksen "Dall’Internon" kanssa. Vuonna 1999 Hyvärinen esitti Venetsian biennaalissa Carlsonin hänelle tekemän soloteoksen "Il Freddo dell'Acqua". Hyvärinen on kiertänyt eri puolilla maailmaa tutustuen muun muassa intialaiseen Mohini Attamin klassiseen tanssiperinteeseen eteläintialaisessa Keralan osavaltiossa (1998), balilaiseen Legong-temppelitanssiin (2014) ja Afrikan Guineassa (2003). Japanissa Hyvärinen opiskeli butō-tekniikkaa Yoshito Ohnon johdolla (2004) Tokiossa, sekä nō-teatterin perinteitä japanilaisen nō-mestarin Hideo Kanzen johdolla (2004). 
Työskentely Itä-Aasiassa.
Hyvärinen muutti kesällä 2012 Taiwaniin Taipeihin, jossa hän asui neljä vuotta opettaen balettia ja nykytanssia vuosina 2012–2013 sekä tehden omaa taiteellista työtään. Hyvärinen teki klassisen baletin opetuksen sijaisuuksia Taipein kansallisen taideyliopiston tanssitaiteen laitoksella . Hyvärinen toimi myös tanssin opettajana Fang Shiang Dance -teatterissa New Taipeissa (2013–2014). Vuonna 2016 Hyvärinen muutti Japaniin Tokioon. Siellä hän teki yhteistyötä traditionaalisen esittävän taiteen ryhmän The Jiuta Koto Kyoku Miono-kain kanssa. Hyvärinen liitti nykytanssia ryhmän perinteisillä shamisen ja sakuhatsi-instrumenteilla soitettuun traditionaaliseen japanilaiseen musiikkiin. Vuonna 2019 Hyvärinen teki Hikichi Ballet Studiolle nykytanssiteoksen "Amal". Hyvärinen opetti myös studiolla nykytanssia vuosina 2018–2019. .
Henkilöhistoria.
Hyvärisen puoliso on tietokirjailija ja tutkija Teppo Turkki.
Bragernesin kirkko

Bragernesin kirkko () on Norjan Drammenissa sijaitseva punatiilinen uusgoottilainen pitkäkirkko. Sen suunnitteli Ernst Norgrenn ja se valmistui vuonna 1871. Kirkko sijaitsee keskeisesti Bragernesin torin laidalla.
Drammenin teatteri

Drammenin teatteri () on Norjan Drammenissa sijaitseva teatteri, joka valmistui vuonna 1870 muutamaa vuotta aiemmin palaneen Børsteatretin tilalle. Nykyinen teatteri puolestaan tuhoutui tuhopoltossa joulukuussa 1993, rakennettiin entiselleen ja avattiin uudelleen helmikuussa 1997. Teatteri on nykyisin kunnallisessa omistuksessa.
Emil Victor Langlet

Emil Victor Langlet (26. helmikuuta 1824 Borås – 10. maaliskuuta 1898 Lerbo) oli ruotsalainen arkkitehti, jonka tunnetuimpiin töihin kuuluu Norjan parlamenttirakennus Oslossa. Langlet kouluttautui Chalmersin teknillisessä korkeakoulussa Göteborgissa ja Kuninkaallisessa taidekorkeakoulussa Tukholmassa.
Langletin vaimo oli kirjailija Mathilda Langlet. Heidän poikansa oli toimittaja ja kirjailija Valdemar Langlet.
VT-4

VT-4 (), tunnetaan myös nimellä MBT-3000, on kiinalaisen Norincon valmistama taistelupanssarivaunu, joka suunniteltiin ulkomaille myytäväksi malliksi. MBT-3000 -prototyyppi esiteltiin ensikerran yleisölle vuoden 2012 Eurosatory-messuilla.
Suunnittelu.
Monet VT-4:n ominaisuuksista ja teknologiasta ovat Type 96:stä ja Type 99:sta. VT-4 on kehitetty VT-1A:sta ja vaunua on pidetty Type 99G:n heikkolaatuisempana vientimallina. Vaikka vaunut ovat Kiinan uusimpia, on sanottu, etteivät ne pärjää länsimaisille. Kiina on suunnitellut myyvänsä näitä vaunuja kehittyville maille, jotka tarvitsevat vanhaa kalustoa korvaavan nykyaikaisen taistelupanssarivaunun.
VT-4:n pääase on 125 mm sileäputkinen panssarivaunukanuuna. Sen lisäksi vaunu on varustettu ainakin 12,7 mm kauko-ohjattavalla konekiväärillä. Vaunu on suojattu ainakin komposiitti- ja reaktiivipanssarilla.
Pustomyty

Pustomyty () on kaupunki Ukrainan Lvivin alueen Lvivin piirissä. Pustomyty sijaitsee linnuntietä 16 kilometriä aluekeskus Lvivistä lounaaseen. Kaupungissa on rautatie- ja linja-autoasemat. 
Tammikuun keskilämpötila on −4,6 ja heinäkuun +17,7 celsiusastetta. Keskimääräinen vuosisademäärä on 740 millimetriä.
Ukrainan tilastokeskus arvioi kaupungin väkiluvuksi 9 372 (2022). Vuonna 2001 siellä asui 9 762 ihmistä. Heistä kansallisuudeltaan ukrainalaisia oli 97,52 prosenttia, venäläisiä 1,38 %, valkovenäläisiä 0,16 % ja puolalaisia 0,72 %. Vuoden 1989 väestönlaskennassa kirjattiin 9 342 asukasta. 
Kylän ensimmäinen kirjallinen maininta on vuodelta 1441. Kaupunkityyppiseksi taajamaksi paikkakunta tuli 1958 ja kaupungiksi 1988.
Pustomyty on Ukrainan kesän 2020 aluehallintouudistuksen jälkeen kuulunut Lvivin piiriin. Sitä ennen se oli toiminut vuodesta 1940 lähtien Pustomytyn piirin piirikeskuksena.
Torolf Elster

Torolf Elster (27. toukokuuta 1911 Kristiania – 4. marraskuuta 2006 Oslo) oli norjalainen toimittaja ja kirjailija. Hän johti Norjan yleisradiota vuosina 1972–1981. Elsterin aikana NRK loi laajan ulkomaankirjeenvaihtajien verkoston. Hän myös salli tabuinakin pidetyt aiheet, ja oikeisto syytti hänen johtamaansa NRK:ta vasemmistohenkiseksi. Kirjailijana Elster julkaisi muun muassa jännitys- ja rikosromaaneja sekä yhteiskunnallisia tietokirjoja.
Per Gahrton

Per Gahrton (2. helmikuuta 1943 Malmö – 19. syyskuuta 2023) oli ruotsalainen Ympäristöpuolueen poliitikko ja puolueensa ensimmäinen miespuheenjohtaja vuosina 1984–1985 (naispuheenjohtajana toimi samaan aikaan Ragnhild Pohanka). Gahrton istui Ruotsin valtiopäivillä vuosina 1976–1979, 1988–1991 ja 1994–1995 sekä oli Euroopan parlamentin jäsen 1995–2004. Gahrton aloitti poliittisen uransa Kansanpuolueessa, jonka nuorisojärjestön LUF:n puheenjohtajana hän toimi 1969–1971. Hän ajautui kuitenkin erimielisyyksiin puolueen kanssa ja erosi siitä vuonna 1979. Eräs keskeinen syy oli Gahrtonin tuki Palestiinalle ja kritiikki Israelia kohtaan. Ruotsin EU-kansanäänestyksessä vuonna 1994 Gahrton kuului jäsenyyden vastustajiin.
Teemu Kettula

Teemu Markus Kettula (s. 16. marraskuuta 1977) on suomalainen näyttelijä sekä rakennus- ja viihdealan yrittäjä. Hän on näytellyt sekä puhe- että musiikkiteatterissa ja kuuluu Improvisaatioteatteri Intopiukeisiin.
Ura.
Kettula näytteli ensimmäiset roolinsa Teatteri Lapuassa kesällä 1998. Hän eteni Vaasan ja Seinäjoen kaupunginteattereihin. Kettula on ollut Improvisaatioteatteri Intopiukeiden jäsen vuodesta 2015. Hän opiskeli näyttelijäntyön peruslinjalla Suomen teatteriopistossa 2007–2008. 
Kettulan puherooleja ovat olleet esimerkiksi Morgan lastennäytelmässä "Aarresaari" (2006), Laurilan Uuno epookkidraamassa "Täällä Pohjantähden alla" (2008 ja 2017) ja Kalevi näytelmässä "Naapurikyylät" (2021). Kettulan musikaalirooleista mainittakoon Jerry Lukowski musikaalissa "Housut pois" (2009), Turkka rockmusikaalissa "Alabama ja muut rakkauteni" (2013) ja Jerry musikaalikomediassa "Piukat paikat" (2017).
Vuonna 2019 Kettula antoi komediallisen monologin "Kahvi mustana, kiitos!" Teatteri Lapuassa. Samana vuonna hän aloitti yhden miehen improvisaatioshow'n "Suitsait".
Teatteriosiensa ohella Kettula on tehnyt muutaman elokuvaroolin. Hän näytteli Jussia independent-draamaelokuvassa "Käräjävuorentie" (2012) ja Vanhalaa historiallisessa draamassa "Häjyt" (2012). Vuonna 2023 Kettula näytteli KooKoon osan draamaelokuvassa "Lapua 1976".
Kettula on Valehtelun Suomen mestari vuodelta 2015. Hänen valheensa kertoi tositelevisio-ohjelmasta, jossa etsittiin unelmien anoppia.